[pic] | AN COIMISIÚN EORPACH |

An Bhruiséil 28.2.2011

COIM(2011) 101 leagan deireanach

2008/0098 (COD)

TUAIRIM ÓN gCOIMISIÚN de bhun Airteagal 294(7)(c) den Chonradh ar Fheidhmiú an Aontais Eorpaigh maidir le leasú Pharlaimint na hEorpa ar sheasamh na Comhairle maidir leis an togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE

lena leagtar síos coinníollacha comhchuibhithe maidir le táirgí foirgníochta a mhargú.

2008/0098 (COD)

TUAIRIM ÓN gCOIMISIÚNde bhun Airteagal 294(7)(c) den Chonradh ar Fheidhmiú an Aontais Eorpaighmaidir le leasú Pharlaimint na hEorpaar sheasamh na Comhairle maidir leis antogra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leagtar síos coinníollacha comhchuibhithe maidir le táirgí foirgníochta a mhargú.

1. Cúlra

An dáta a seoladh an togra chuig an bParlaimint agus an Chomhairle: 23 Bealtaine 2008

Tuairim ó Pharlaimint na hEorpa ag an gcéad léamh: 24 Aibreán 2009

Tuairim ón gCoiste Eacnamaíoch agus Sóisialta: 25 Feabhra 2009

An dáta a glacadh seasamh na Comhairle: 13 Meán Fómhair 2010

Comhaontú COREPER ar an gcomhréiteach ag an dara léamh: 8 Nollaig 2010

Seasamh Pharlaimint na hEorpa ag an dara léamh: 18 Eanáir 2011

2. Cuspóir an togra

Is é cuspóir an togra ón gCoimisiúin Rialachán a chur in ionad Threoir 89/106/CEE ón gComhairle, an Treoir um Tháirgí Foirgníochta (dá ngairtear 'TTF' anseo feasta), d'fhonn cuspóirí na reachtaíochta Comhphobail sin a shainiú níos fearr, chomh maith le cur chun feidhme na reachtaíochta sin a dhéanamh níos éasca agus níos éifeachtúla. Mar chuid den tionscnamh um Rialáil Níos Fearr, tá sé beartaithe leis an togra simpliú a dhéanamh ar an gcóras TFF-bunaithe atá ann faoi láthair, go háirithe trí nósanna imeachta simplithe a thabhairt isteach, chun na costais a thabhaíonn gnóthais a laghdú, go háirithe i gcás GBManna; soiléiriú a dhéanamh ar choincheapa bunúsacha agus ar úsáid marcála CE; agus inchreidteacht an chórais ina iomláine a mhéadú trí chritéir nua shonrúcháin atá níos déine a chur i bhfeidhm maidir le comhlachtaí a bhíonn ag plé le measúnú agus fíorú seasmhachta feidhmíochta táirgí foirgníochta.

3. Tuairim ón g COIMISIÚN AR LEASÚ PHARLAIMINT NA h EORPA

Leis an tuairim ó Pharlaimint na hEorpa ag an dara léamh an 18 Eanáir 2011 tugadh seasamh na Comhairle níos giorra don togra ón gCoimisiúin i ndáil le soiléirú a dhéanamh ar láimhseáil substaintí contúirteacha i gcomhthéacs Rialachán REACH, neamhspleáchas a áirithiú maidir le gníomhaíochtaí Pointí Teagmhála Táirgí don Fhoirgníocht, agus seachadadh digiteach níos forleithne a cheadú i gcomhair na ndearbhuithe feidhmíochta.

Is toradh é seasamh na Parlaiminte ar chomhréiteach a fuarthas le linn comhráite idir na trí pháirtí a tionóladh an 7 Nollaig 2010 agus a pléadh agus a daingníodh an 8 Nollaig 2010 sa Chomhairle.

4. Conclúid

Glacann an Coimisiún leis na leasuithe ar fad dar vótáil Parlaimint na hEorpa ag an dara léamh de réir an téacs chomhréitigh ón gComhairle agus ó Pharlaimint na hEorpa a bhfuil tuairisc air thuas. Tá an Coimisiún ag tíolacadh an ráitis atá ceangailte leis seo freisin, ráiteas maidir leis an tréimhse atá ag Parlaimint na hEorpa agus ag an gComhairle agóid a dhéanamh.

Iarscríbhinn: Ráiteas ón gCoimisiún maidir leis an tréimhse atá ag Parlaimint na hEorpa agus ag an gComhairle agóid a dhéanamh

Cuireann an Coimisiún i gcuimhne gurb é an prionsabal a leagadh síos sa dréacht-Chomhthuiscint gur cheart tréimhse agóide dhá mhí, ar féidir síneadh dhá mhí eile a chur léi, a bheith ann. Sa chás áirithe seo, measann an Coimisiún nach ann d'imthosca sonracha ar bith a thabharfadh údar maith le himeacht ón bprionsabal sin. Is oth leis an gCoimisiún nár urramaíodh an prionsabal atá leagtha síos sa dréacht-Chomhthuiscint agus is mian leis a aibhsiú nach fasach atá sa chás idir lámha.